cyanic-selkie/wikianc huggingface dataset:
খাঁচায় মাছ চাষ
বাংলাদেশ
২০০২ সাল থেকে মাত্র ছয় বছরের মধ্যে চাঁদপুরের ডাকাতিয়া নদী এবং লক্ষ্মীপুর জেলার মেঘনা নদীর রহমতখালি চ্যানেলে প্রায় এক হাজার মনোসেক্স তেলাপিয়া চাষ শুরু হয়। এ থেকে বছরে ৭০০ মেট্রিক টন রফতানিযোগ্য তেলাপিয়া উৎপাদিত হচ্ছে। চাঁদপুরের ডাকাতিয়া নদীতে খাঁচায় মাছ চাষ করে বাণিজ্যিক সাফল্য অর্জন করা সম্ভব হয়েছে, আর তাই এখানকার ব্যবস্থাপনা ও উৎপাদন মডেলকে খাঁচায় মাছ চাষের ‘ডাকাতিয়া মডেল’ বলা হয়। বাংলাদেশের সিলেট অঞ্চলে সুইজারল্যান্ড ভিত্তিক এনজিও ‘হেলডেটাম সুইস ইন্টারকো অপারেশন’ দারিদ্র্যমুক্তির লক্ষ্যে এপ্রকল্প বাস্তবায়ন করছে। দুই বছরের মধ্যে এদের সাফল্য দেখে অন্য এনজিওগুলো খাঁচায় মাছ চাষে এগিয়ে আসে। জানুয়ারি ২০১০ সালে সুনামগঞ্জের দিরাই উপজেলার করিমপুর ইউনিয়নে সুরমা নদীতে ১৮টি খাঁচা তৈরি করে তাতে মনোসেক্স তেলাপিয়া চাষ শুরু হয়। এরপর দিরাই ও শাল্লা উপজেলায় ৭০টি খাঁচা স্থাপন করা হয়। দশটি দলে ভাগ করে ১৪৮টি পরিবারের লোকজনকে খাঁচায় মাছ চাষের সুযোগ করে দেয়া হয়।
সুবিধা
ভাসমান খাঁচায় মাছ চাষ করলে পুকুর কিংবা দিঘীর মতো বড় জলাশয়ের প্রয়োজন হয় না। প্রবহমান নদীর পানিকে ব্যবহার করেও এ পদ্ধতিতে মাছ উৎপাদন করা সম্ভব। মাছের বর্জ্য প্রবহমান পানির সঙ্গে অপসারিত হয় তাই পানি কিংবা পরিবেশের দূষণ হয় না। মাছের উচ্ছিষ্ট খাদ্য খেয়ে নদীর প্রাকৃতিক মাছ তাদের খাদ্য সরবরাহ করতে পারে। নদীর পানি প্রবহমান থাকায় প্রতিনিয়ত খাঁচার অভ্যন্তরের পানি পরিবর্তন হতে থাকে ফলে পুকুরের চেয়ে অধিক ঘনত্বে মাছ চাষ করা যায় এবং চাষকৃত মাছ অনেক রোগের আক্রমণ থেকে প্রাকৃতিকভাবে বেঁচে থাকতে পারে। পুকুরে চাষকৃত মাছের চেয়ে খাঁচায় চাষকৃত মাছ তুলনামূলক সুস্বাদু।
পদ্ধতি
এদ্ধতিতে মাছ চাষের জন্য প্রথমেই খাঁচা তৈরি করতে হয়। লোহার পাইপ কিংবা দণ্ড দিয়ে তৈরি প্রতিটি খাঁচার দৈর্ঘ্য ২০ ফুট, প্রস্থ ১০ ফুট ও উচ্চতা ৬ ফুট হতে হয়। ভাসমান অবস্থায় খাঁচায় দুই পদ্ধতিতে মাছ চাষ করা যায়। প্রথমে পদ্ধতিতে খাঁচা স্থাপনের জন্যে খাঁচার মাপের লোহার পাইপ বা দন্ড অথবা বাঁশের তরী হাতলের জাল বেঁধে পানিতে ভাসাতে হয়। তারপর খাঁচার চার কানায় পাথর বা ভারি কিছু যা পানিতে ডুবে যায় এমন বস্তু যুক্ত করতে হয়। যাতে জালের নিচের অংশ টান টানভাবে পানিতে সমানভাবে সারা বছর কমপে ৩-৪ মিটার গভীর পানি থাকে এমন স্থানে খাঁচা তৈরি করতে হয়। দ্বিতীয় পদ্ধতিতে সারিবদ্ধভাবে চারদিকে বাঁশের বনী তরী করে সেখানে জালযুক্ত করে জলাশয়ের পাড় থেকে কিছুটা নিরাপদ্ধ দুরুত্বে রাখতে হবে। যেখানে সারাবছর কমপক্ষে ৩-৪ মিটার গভীর পানি থাকে। আর সেখানে শক্ত খুঁটি দিয়ে খাঁচাগুলো বাঁধতে হবে। তবে খাঁচার মধ্যে লোহা ব্যবহার করলে তা ভাসমান রাখতে প্লাস্টিকের গোলাকার বট ব্যবহার করা যেতে পারে অথবা শক্ত ড্রাম ব্যবহার করা যেতে পারে।
মাছ আহরণ
সাধারণ জলায়শ বা পুকুরের মতো খাাঁচায় চাষকৃত মাছ সংগ্রহ করার প্রয়োজন হয় না। তবে এক্ষেত্রে হাত জাল দিয়ে খুব সহজেই মাছ ধরা যায়। এছাড়া অন্যান্য মাছ ধরার সহজ ফাঁদও ব্যবহার করা যায়। এতে করে চাষীকে মাছ সংগ্রহের জন্যে আলাদা খরচের প্রয়োজন পড়ে না। যা বাণিজ্যিক হিসেবে লাভজনক।
অ্যান্টার্কটিক চুক্তি ব্যবস্থা
প্রধান চুক্তি স্বাক্ষরের জন্য ১ ডিসেম্বর, ১৯৫৯ সালে খোলা হয়েছিল এবং আনুষ্ঠানিকভাবে জুন, ১৯৬১ সালে কার্যকর হয়।১৯৫৭-৫৮ সালের ইন্টারন্যাশনাল জিওফিজিক্যাল ইয়ার (আইজিওয়াই) সময় অ্যান্টার্কটিকায় সক্রিয় ১২টি দেশ মূল স্বাক্ষরকারী ছিল: আর্জেন্টিনা, অস্ট্রেলিয়া, বেলজিয়াম, চিলি, ফ্রান্স, জাপান, নিউজিল্যান্ড, নরওয়ে, দক্ষিণ আফ্রিকা, সোভিয়েত ইউনিয়ন, যুক্তরাজ্য, এবং মার্কিন যুক্তরাষ্ট্র। এই দেশগুলি IGY-এর জন্য ৫৫ টিরও বেশি অ্যান্টার্কটিক গবেষণা কেন্দ্র স্থাপন করেছিল, এবং চুক্তির পরবর্তী ঘোষণাকে অর্জিত অপারেশনাল এবং বৈজ্ঞানিক সহযোগিতার একটি কূটনৈতিক অভিব্যক্তি হিসাবে দেখা হয়েছিল। ২০১৯ সাল পর্যন্ত, চুক্তিতে ৫৪টি পক্ষ রয়েছে।
লিনাস টরভল্ডস
লিনাস বেনেডিক্ট টরভল্ডস (, ; জন্ম ডিসেম্বর ২৮, ১৯৬৯, হেলসিঙ্কি, ফিনল্যান্ড), একজন বিশ্বখ্যাত সুয়েডীয়-ফিনীয় সফটওয়্যার প্রকৌশলী। তিনি লিনাক্স কার্নেলের আদি রচয়িতা ও নিয়ন্ত্রণকারী এবং মুক্ত সোর্স আন্দোলনের নেতৃস্থানীয় ব্যক্তি। তিনি ২০১৪ সালে আইইই কম্পিউটার সমিতির কম্পিউটিং অগ্রদূত পুরস্কার লাভ করেন। তার রচিত লিনাক্স কার্নেল পরবর্তীতে লিনাক্স, অ্যান্ড্রয়েড এবং গুগল ক্রোম অপারেটিং সিস্টেমগুলোর ভিত্তি হিসেবে ব্যবহৃত হয়েছে।
জন্ম
লিনাস টরভল্ডস ফিনল্যান্ডের হেলসিংকিতে সাংবাদিক দম্পতি আন্না ও নিলস টরভল্ডসের ঘরে জন্মগ্রহণ করেন। কবি ওলে টরভল্ডস তার পিতামহ। লিনাস ফিনল্যান্ডের সুয়েডীয় ভাষী সংখ্যালঘু জনগোষ্ঠীর একজন সদস্য; এরা ফিনল্যান্ডের জনসংখ্যার মাত্র ৫.৫%। নোবেল পুরস্কার বিজয়ী মার্কিন রসায়নবিদ লিনাস পলিং-এর নামে টরভল্ডস-এর নামকরণ করা হয়, যদিও লিনাস তার বই রেবেল কোড: লিনাক্স অ্যান্ড দি ওপেন সোর্স রেভোলিউশন-এ (Rebel Code: Linux and the Open Source Revolution), টরভল্ডস বলেন, "আমি মনে করি আমার নামকরণ করা হয়েছে কার্টুন চরিত্র লিনাস-এর নামে", যা তাকে একইসাথে "নোবেল বিজয়ী রসায়নবিদ" এবং "কার্টুন চরিত্র" বানিয়েছে।
শিক্ষাজীবন
লিনাসের বাবা-মা দুজনেই ১৯৬০-এর দশকে হেলসিঙ্কি বিশ্ববিদ্যালয় ক্যাম্পাসে প্রগতিশীল রাজনীতিতে জড়িত ছিলেন। লিনাস টরভল্ডস একই বিশ্ববিদ্যালয়ে কম্পিউটার বিজ্ঞানে স্নাতক ও স্নাতকোত্তর ডিগ্রী লাভের জন্য ১৯৮৮ থেকে ১৯৯৬ সাল পর্যন্ত পড়াশোনা করেন। তার স্নাতকোত্তর অভিসন্দর্ভের শিরোনাম ছিল লিনাক্স: একটি বহনযোগ্য অপারেটিং সিস্টেম।
কম্পিউটার প্রোগ্রামার হিসেবে লিনাস
লিনাসের কম্পিউটারে উৎসাহ শুরু হয় একটি কমোডর VIC-20 এর মাধ্যমে। VIC-20 এর পর তিনি একটি Sinclair QL কেনেন যেটিতে তিনি ব্যাপক পরিবর্তন সাধন করেন- বিশেষত এর অপারেটিং সিস্টেম। তিনি এই QL এর জন্য একটি অ্যাসেম্বলার এবং একটি টেক্সট এডিটর প্রোগ্রাম করেন এবং সেই সাথে কিছু গেমও। তিনি প্যাক ম্যান এর একটি ক্লোন কুল ম্যান এর প্রোগ্রাম করার জন্য পরিচিত। তিনি ১৯৯০ সালে ইন্টেল ৮০৩৮৬ প্রসেসর সংবলিত আইবিএম পিসি কেনেন এবং তার মিনিক্স কপি পাওয়ার আগে কয়েক সপ্তাহ প্রিন্স অব পারসিয়া খেলে কাটান যেটি তাকে পরবর্তীতে লিনাক্স নিয়ে কাজ শুরু করতে সাহায্য করেছিল। ১৯৯৭ থেকে ১৯৯৯ সাল পর্যন্ত ৮৬ ওপেন আর্কিটেকচারের লিনাক্স এবং ইউনিক্সের জন্য একটি স্ট্যান্ডার্ড বাইনারী ফরম্যাট নির্ধারনের কাজে জড়িত ছিলেন।
পরবর্তী বছরসমূহ
লিনাস টরভল্ডস ১৯৯৩ সালের শরতে ৬ বার ফিনিয় জাতীয় কারাতে চ্যাম্পিয়ন তুভে টরভল্ডসকে বিয়ে করেন। টরভল্ডস ছাত্রদের জন্য পরিচিতি মূলক প্রাথমিক কম্পিউটার প্রশিক্ষন ক্লাস নিচ্ছিলেন এবং কোর্সে অংশগ্রহণকারীদের জন্য একটি পরীক্ষা হিসেবে তাকে একটি ই-মেইল পাঠাতে বলেছিলেন,যেটিতে তুভে উত্তর দিয়েছিলেন একটি ডেটিং এর অফার এর মাধ্যমে। তুভে এবং লিনাস পরবর্তী কালে বিয়ে করেছিলেন এবং তিন কন্যা সন্তান যথাক্রমে প্যাট্রিসিয়া, ড্যানিয়েলা এবং চেলেস্তের বাবা হন। ১৯৯৬ এর শেষ দিকে ট্রান্সমেটা পরিদর্শনের পরে তিনি ক্যালিফোর্নিয়ায় কোম্পানির একটি পদে যোগদান করেন, যেখানে তিনি ফেব্রুয়ারি ১৯৯৭ থেকে জুন ২০০৩ পর্যন্ত কাজ করেন। তিনি এরপর উম্মুক্ত সোর্স উন্নয়ন প্রকল্পে যোগদান করেন, যেটি লিনাক্স ফাউন্ডেশন এ পরিনত হয়েছিল ফ্রি স্ট্যান্ডার্ড গ্রুপের সাথে একীভূত হওয়ার মাধ্যমে, পরবর্তীতে যার আনুকূল্যে তিনি কাজ চালিয়ে যান। জুন,২০০৪ এ সংঘের বিভারটন, ওরেগন-ভিত্তিক সদর অফিস এর কাছাকাছি থাকার জন্য টরভল্ডস এবং তার পরিবার পোর্টল্যান্ড, ওরেগন এ স্থানান্তরিত হন। রেড হ্যাট এবং ভিএ লিনাক্স, উভয়ই লিনাক্স নির্ভর সফটওয়্যারের নেতৃত্বদানকারী ডেভেলপারগণ, তার সৃষ্টির জন্য কৃতজ্ঞতাস্বরূপ Stock Options এর সঙ্গে টরভল্ডসকে উপস্থাপন করেছিল। ১৯৯৯ এ উভয় কোম্পানি জনগনের কাছে যায় এবং এর ফলে টরভল্ডস এর মূল্যমান খুব দ্রুত $২০ মিলিয়ন এর উপরে পৌছে যায়। তার ব্যক্তিগত মাসকট হচ্ছে একটি পেঙ্গুইন যার ডাকনাম টাক্স, যেটি লিনাক্স কার্নেলের মাসকট হিসেবে লিনাক্স সম্প্রদায়ের কাছে ব্যাপকভাবে গ্রহণযোগ্যতা পেয়েছে। অনেক ওপেন সোর্স আইকনের থেকে ভিন্নতাস্বরূপ টরভল্ডস সব সময় নিজেকে আড়ালে রাখেন এবং অন্যান্য প্রতিযোগী সফটওয়্যার পণ্য নিয়ে মতামত দান থেকে সবসময় দূরে থাকেন। টরভল্ডস সাধারণত non-kernel-related বিতর্কের বাইরে থাকেন। যদিও টরভল্ডস বিশ্বাস করেন যে " সফটওয়্যার তৈরির সর্বোত্তম পন্থা হচ্ছে মুক্ত সফটওয়্যার পদ্ধতি", তারপরও মালিকানাভিত্তিক সফটওয়্যার হলেও তিনি কাজের জন্য সবথেকে ভাল টুলস ব্যবহার করেন । এজন্যই লিনাক্স কার্নেলে মালিকানাভিত্তিক ভার্সন কন্ট্রোল সফটওয়্যার বিটকিপার ব্যবহার এবং তার পক্ষাবলম্বনের জন্য তিনি সমালোচিত হয়েছেন। তবে টরভল্ডস বিটকিপার এর একটি ফ্রি ভার্সন গিট তৈরি করে দিয়েছেন সবার জন্য । টরভল্ডস জিনোমের অফিসিয়াল মেইলিং লিস্টে মন্তব্য করেছেন যে, ডেস্কটপ এনভারোনমেন্ট এর ক্ষেত্রে তিনি কেডিই ব্যবহারকে উৎসাহিত করেন এবং কেন তিনি এই মত পোষন করেন তার ব্যাখ্যাও তিনি সেখানে দিয়েছিলেন।
সিয়ামিজ লড়াকু মাছ
সিয়ামিজ লড়াকু মাছ যেটি থাই নাম 'ইকান বেটাহ' থেকে এ নাম পেয়েছে। থাই ভাষায় এ নামের অর্থ হচ্ছে—কামড়ানো মাছ । চোখজুড়ানো বাহারি রঙের অধিকারী খুদে এই মাছটি। ২৫টির বেশি বিভিন্ন রঙে পাওয়া যায়।
আকার
মাছটি ছয় থেকে আট সেন্টিমিটার পর্যন্ত লম্বা হয়। বাঁচে দুই থেকে পাঁচ বছর।
প্রাপ্তিস্থান
মাংসাশী এই মাছটির মূল আবাস থাইল্যান্ডের মেকং নদী। ইন্দোনেশিয়া, মালয়েশিয়া, মিয়ানমার, লাওস, কম্বোডিয়া, ভিয়েতনাম এবং চীনেও এ মাছ পাওয়া যাওয়ার সম্ভাবনা আছে।
লড়াকু মাছ
দুটি পুরুষ মাছকে একসঙ্গে রাখলে একটি অপরটিকে ঘায়েল না করা পর্যন্ত চলতে থাকে মাছদের লড়াই। স্ত্রী মাছ ডিম ছাড়ার পর পুরুষ মাছ সেটিকে তাড়িয়ে দেয়। মুখ থেকে লালা বের করে একধরনের ভাসমান বুদবুদের বাসা তৈরি করে সেখানে ডিম রাখে পুরুষ মাছ। পোনা বের না হওয়া পর্যন্ত মাছটি দায়িত্ব পালন করে। [Onny]
কাজী আজিজুল ইসলাম
শহীদ কাজী আজিজুল ইসলাম হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
পুরস্কার ও সম্মাননা
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার”  হিসাবে পরিচিত “স্বাধীনতা পুরস্কার” প্রদান করা হয় তাকে।
মঞ্জুল ভার্গব
মঞ্জুল ভার্গব (Manjul Bhargava) (আগস্ট ৮,১৯৭৪ ) একজন কানাডীয়-মার্কিন গণিতবিদ। তিনি প্রিন্সটন বিশ্ববিদ্যালয়ের R. Brandon Fradd প্রফেসর এবং তিনি নাম্বার থিওরির জন্য বিখ্যাত।
ভার্গব ২০১৪ সালে ‘ফিল্ডস মেডেল’ অর্জন করেছেন। গণিতের উপর এটিই সর্বোচ্চ এবং সব থেকে সম্মানের পুরস্কার। মঞ্জুল হলেন প্রথম ভারতীয় বংশোদ্ভূত গণিতবিদ, যিনি এই বিরল সম্মানের অধিকারী হলেন। দক্ষিণ কোরিয়ার রাজধানী সিউল শহরে ইন্টারন্যাশনাল ম্যাথমেটিক্যাল কনফারেন্স তার হাতে তুলে দেওয়া হয়। প্রতি চার বছরে এক বার এই দিনেই গণিতজ্ঞদের এই বিশ্ব সম্মেলন হয়। এর আগেরটি হয়েছিল ভারতের হায়দরাবাদে। কারো বয়স ৪০ পেরিয়ে গেলে এই পুরস্কার দেওয়া হয় না।
ইন্টারন্যাশনাল ম্যাথমেটিক্যাল ইউনিয়নের তথ্যমতে, জ্যামিতিক সংখ্যার নয়া পদ্ধতি আবিষ্কার করার জন্য মঞ্জুল ভার্গবকে এই মেডেলটি দেওয়া হয়েছে৷ বীজগণিতে নাম্বার থিয়োরি, গাউস উপপাদ্যের উচ্চতর মাত্রায় তার প্রতিপাদ্য গবেষণা বিখ্যাত। ভার্গবের এর্ডশ সংখ্যার মান হল ২।
জীবনী
ভার্গবের পিতৃ নিবাস ছিল ভারতের জয়পুর।তবে তার জন্ম কানাডার হ্যামিলটন,ওন্টারিও তে। তবে তার শৈশব কেটেছে নিউ ইয়র্কের লং আইল্যান্ডে। তার মা মীরা ভার্গবও একজন গণিতজ্ঞ এবং বাবা একজন রসায়নবিদ। গণিতে ওঁর হাতেখড়ি মা মীরা ভার্গবের কাছে। মীরা নিউ ইয়র্কে হফস্ট্রা বিশ্ববিদ্যালয়ে গণিতের শিক্ষক।
শিক্ষাজীবন
মঞ্জুল মাত্র ১৪ বছর বয়সে তার হাইস্কুলের কম্পিউটার ও গণিতের কোর্স সম্পন্ন করেন। এরপর তিনি Plainedge High School ভর্তি হন। ১৯৯২ সালে স্নাতক সম্পন্ন করেন। ১৯৯৬ সালে Harvard University তে ভর্তি হন। এবছরেই তার কৃতিত্বপূর্ণ গবেষণার জন্য সম্মানজনক মরগান পুরস্কার পান। তিনি ২০০১ সালে প্রিন্সটন থেকে ডক্টরেট ডিগ্রী সম্পন্ন করেন।প্রিন্সটন বিশ্ববিদ্যালয়ে মঞ্জুলের পিএইচডি গাইড ছিলেন অ্যান্ড্রু ওয়াইলস, যিনি ১৯৯৫ সালে সমাধান করেছিলেন ‘ফার্মাস লাস্ট থিয়োরেম’ নামে এক ধাঁধাঁ। তার আগে সাড়ে তিনশো বছরেও কোন পণ্ডিত পারেননি ওই ধাঁধাঁর সমাধান করতে।
অন্যান্য
গণিতের অধ্যাপক মঞ্জুল সঙ্গীতেও এক জন বিশেষজ্ঞ। বাজান সেতার, তবলা, গিটার এবং বেহালা। তবলায় জাকির হুসেনের ছাত্র মঞ্জুল কনসার্টে অংশ নিয়েছেন আমেরিকার বিভিন্ন শহরে। সংস্কৃতের অধ্যাপক দাদুর কাছেই ওই ভাষায় হাতেখড়ি মঞ্জুলের। সেই সূত্রেই আগ্রহ জন্মায় প্রাচীন ভারতীয় গণিত সম্পর্কে। সাম্প্রতিক কালে তিনি যথেষ্ট পরিশ্রম করেছেন শ্রীনিবাস রামানুজনের গণিতচর্চার সাফল্য বিশ্বের দরবারে তুলে ধরতে।গণিতের সঙ্গে সাহিত্য- সংস্কৃতির এক সমন্বয়  বিশ্বাস করেন মঞ্জুল।তার মতে, সংস্কৃতি ছাড়াও ভারতের প্রাচীন ইতিহ্য ও সাহিত্য থেকে এমন কিছু উপাদান তিনি পেয়েছেন, যা তাকে ২০০ বছরের জটিল সমস্যার সমাধানে পৌঁছাতে সাহায্য করেছে। প্রাচীন গণিতজ্ঞ ব্রহ্মগুপ্তের অসাধারণ গণিত তত্ত্বের কথা উল্লেখ করে মঞ্জুল বলেন, ভারতের সুপ্রাচীন ইতিহাস ইতিহ্যের মধ্যেও লুকিয়ে আছে গণিতের বহু জটিল সমস্যার সমাধান। পুরানের মত প্রাচীন গ্রন্থ এখনও হতে পারে আধুনিক গণিতের দিকদর্শন- এমনই মত পোষন করেন  বিশ্বের শীর্ষ গণিতজ্ঞদের অন্যতম- অধ্যাপক মঞ্জুল ভার্গব।
সাইতুয়াল
থাম্ব|"সাইতুয়াল" এর অবস্থান সাইতুয়াল (Saitual) ভারতের মিজোরাম রাজ্যের সাইতুয়াল জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সাইতুয়াল শহরের জনসংখ্যা হল ১০,২৪৩ জন। এর মধ্যে পুরুষ ৫০%, এবং নারী ৫০%।
এখানে সাক্ষরতার হার ৮৩%, । পুরুষদের মধ্যে সাক্ষরতার হার ৮৪%, এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে সাইতুয়াল এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
সমন্বিত বর্তনী
সমন্বিত বর্তনীর গঠন
সমন্বিত বর্তনীর মূল মাতৃকারূপী অংশটি হল অর্ধপরিবাহী পদার্থ (সাধারণত সিলিকন) দিয়ে তৈরি একটি পাতলা অধঃস্তর (substrate)। সাধারণত এক-কেলাসবিশিষ্ট সিলিকনে ভেজাল উপাদান ঢুকিয়ে, ছড়িয়ে ও মিশিয়ে দিয়ে এটিকে অর্ধপরিবাহী পদার্থে পরিণত করা হয়। এরপর ইলেকট্রন রশ্মিপট্টি (ইলেকট্রন বিম) ব্যবহার করে এই সিলিকনের স্তরের উপর বর্তনীর নকশা খাঁজ করে কাটা হয়। সিলিকন স্তরের উপরে বহুসংখ্যক অতিক্ষুদ্র সক্রিয় ইলেকট্রনিক যন্ত্রাংশ (যেমন ট্রানজিস্টর ও ডায়োড), নিষ্ক্রিয় ইলেকট্রনিক যন্ত্রাংশ (যেমন ধারক ও রোধক) এবং তাদের মধ্যকার ধাতব আন্তঃসংযোগগুলি সৃষ্টি করা হয়। সমন্বিত বর্তনীর ইলেকট্রনিক উপাদানগুলি সাধারণত আণুবীক্ষণিক হয়ে থাকে, এদেরকে খালি চোখে দেখা যায় না। উপাদানগুলি একে অপরের থেকে পাতলা বিদ্যুৎ-অপরিবাহী অন্তরক স্তরের মাধ্যমে বিচ্ছিন্ন থাকে। এভাবে সৃষ্ট সমগ্র বর্তনীটি একটি ক্ষুদ্র একখণ্ড চিলতের মতো দেখায়, যার আকার মাত্র কয়েক বর্গমিলিমিটার থেকে কয়েক বর্গসেন্টিমিটার পর্যন্ত হতে পারে। সমন্বিত বর্তনীর শিল্পোৎপাদন প্রক্রিয়াতে ভিত্তি বা মাতৃকা হিসেবে সাধারণত সিলিকনের একটি ওয়েফার (Wafer) বা চ্যাপ্টা পাতলা চাকতি ব্যবহার করা হয়, যার ব্যাস হয় ৮ থেকে ১৫ সেন্টিমিটার (৩ থেকে ৬ ইঞ্চি)। একেকটি ওয়েফারে একই রকমের শতশত সমন্বিত বর্তনী সারিবদ্ধভাবে উৎপাদন করা হয়। পরে ওয়েফারটিকে কেটে কেটে একেকটি সমন্বিত বর্তনী বা চিপ বের করা হয়। এভাবে তৈরি একেকটি চিপকে একটি প্লাস্টিকের তৈরি অতিক্ষুদ্র চ্যাপ্টা বাক্সের ন্যায় মোড়কে আবদ্ধ করা হয়। মোড়কের গায়ে অনেকগুলি বহির্মুখী বৈদ্যুতিক সংযোগ বা লিড থাকে যেগুলির মাধ্যমে চিপটিকে মুদ্রিত বর্তনী পাতে (প্রিন্টেড সার্কিট বোর্ড) সহজে অনুপ্রবিষ্ট করিয়ে অন্যান্য বর্তনী বা অন্যান্য উপাদানের সাথে সংযুক্ত করা হয়।
সমন্বিত বর্তনী উদ্ভাবনের ইতিহাস
১৯৪৭ সালে আমেরিকান টেলিফোন অ্যান্ড টেলিগ্রাফ কোম্পানির বেল ল্যাবরেটরিজ পরীক্ষাগারে উইলিয়াম শকলি ও তার সহযোগীদের উদ্ভাবিত ট্রানজিস্টর নামক যন্ত্রাংশ হচ্ছে সমন্বিত বর্তনীর আদি উৎস। শকলি ও তার দল (জন বার্ডিন ও ওয়াল্টার ব্র্যাটেইন যার অন্যতম সদস্য ছিলেন) বের করেন যে সঠিক পরিস্থিতিতে ইলেকট্রনগুলি কিছু কেলাসের পৃষ্ঠতলে প্রতিবন্ধকতার সৃষ্টি করে। এই প্রতিবন্ধকতাকে নিয়ন্ত্রণ করে কীভাবে কেলাসের ভেতর দিয়ে ইলেকট্রন প্রবাহ নিয়ন্ত্রণ করা যায়, সে ব্যাপারে তারা জ্ঞান অর্জন করেন। এভাবে কেলাসের ভেতর দিয়ে ইলেকট্রন প্রবাহ নিয়ন্ত্রণ করে তারা এমন একটি যন্ত্রাংশ সৃষ্টি করতে সক্ষম হলেন, যা কিছু নির্দিষ্ট বৈদ্যুতিক কাজ সম্পাদন করতে পারত, যেমন সংকেত বা সিগনালের বৃহদীকরণ। এই কাজগুলি তার আগে ভ্যাকুয়াম টিউব তথা বায়ুশূন্য নলের মাধ্যমে সম্পাদন করা হত। তারা এই নতুন যন্ত্রাংশের নাম দিলেন ট্রানজিস্টর। ট্রানজিস্টর শব্দটি ছিল ট্রান্সফার (হস্তান্তর) এবং রেজিস্টর (রোধক) –এই দুই ইংরেজি শব্দের যোগফল। এভাবে কঠিন উপাদান-পদার্থ ব্যবহার করে ইলেকট্রনিক যন্ত্রাংশ তৈরি করার যে বৈজ্ঞানিক ক্ষেত্রটি তৈরি হল, তার নাম দেওয়া হল কঠিন-অবস্থার ইলেকট্রনিক্স। কঠিন-অবস্থার যন্ত্রাংশগুলি বায়ুশূন্য নল বা ভ্যাকুয়াম টিউবের তুলনায় অনেক দৃঢ়, সহজে ব্যবহারযোগ্য, বেশি নির্ভরযোগ্য, অনেক ক্ষুদ্রাকার ও অনেক কম ব্যয়বহুল ছিল। ট্রানজিস্টর তৈরির মূলনীতি ও একই উপাদান ব্যবহার করে প্রকৌশলীরা শীঘ্রই রোধক,ধারক ও অন্যান্য ইলেকট্রনিক যন্ত্রাংশ উদ্ভাবন করেন। এর ফলে ইলেকট্রনিক যন্ত্রাংশগুলি এত ক্ষুদ্র হয়ে যায় যে সেগুলির মধ্যকার বিদঘুটে সংযোগস্থাপক তারগুলিই ছিল বর্তনীর সিংহভাগ আয়তন দখলকারী অংশ।
১৯৫৮ সালে টেক্সাস ইনসট্রুমেন্টস প্রতিষ্ঠানের জ্যাক কিলবি এবং ফেয়ারচাইল্ড সেমিকন্ডার কর্পোরেশনের রবার্ট নয়েস স্বাধীনভাবে নিজ নিজ উপায়ে এরূপ বর্তনীর আকার আরও ছোট করতে সক্ষম হন। তারা একই উপাদানের যন্ত্রাংশের উপরে খুবই সরু ধাতব পথ (অ্যালুমিনিয়াম বা তামা-র তৈরি) বসাতে সক্ষম হন, যেগুলি তারের মত কাজ করে। এই কৌশলের সাহায্যে কঠিন উপাদানের একটিমাত্র খণ্ডের উপর একটি সম্পূর্ণ বর্তনীর সমস্ত উপাদানগুলি “সমন্বিত” করা সম্ভব হয়। এভাবে “সমন্বিত বর্তনী” উদ্ভাবিত হয়। সমন্বিত বর্তনীতে মটরদানার সমান এক চিলতে উপাদানের উপর লক্ষ লক্ষ, এমনকি কোটি কোটি ট্রানজিস্টর থাকতে পারে। যদি একই সংখ্যক বায়ুশূন্য নল দিয়ে বর্তনী তৈরি করতে হত, তাহলে সেটি বাস্তবায়ন করা অত্যন্ত দুরূহ ও খরচসাপেক্ষ হত। সমন্বিত বর্তনী উদ্ভাবনের ফলে আধুনিক তথ্যকেন্দ্রিক যুগের বিভিন্ন প্রযুক্তি বাস্তবে রূপদান সম্ভব হয়।
১৯৫০-এর দশকের শেষ দিকে সমন্বিত বর্তনীগুলির আয়তন ছিল প্রায় ৩ বর্গমিলিমিটার এবং এগুলিতে প্রায় ১০টি ইলেকট্রনিক যন্ত্রাংশ থাকত। সাম্প্রতিক বছরগুলিতে সমন্বিত বর্তনীগুলির কর্মসম্পাদন ক্ষমতা উত্তরোত্তর বৃদ্ধি পেয়ে চলেছে এবং এই কাজগুলি সম্পাদন করার ব্যয় ক্রমাগত কমে যাচ্ছে। ফলে ইলেকট্রনিক যন্ত্রপাতি নির্মাণশিল্পে বৈপ্লবিক পরিবর্তন এসেছে। একদিকে যেমন এগুলির কর্মসম্পাদন ক্ষমতা ও নির্ভরযোগ্যতা বহুগুণে বৃদ্ধি পেয়েছে, অন্যদিকে এগুলির আকার, জটিলতা ও শক্তির ব্যবহার বহুগুণে হ্রাস পেয়েছে। অতি বৃহৎ-মাপের সমন্বয় (VLSI, Very Large Scale Integration) কৌশল ব্যবহার করে সমন্বিত বর্তনীতে উপাদানগুলির ঘনত্ব বহুগুণ বৃদ্ধি করা সম্ভব হয়েছে।
সমন্বিত বর্তনীর প্রয়োগ
অতি বৃহৎ মাপের সমন্বিত বর্তনীর উদ্ভাবনের ফলে কম্পিউটার প্রযুক্তি বিশালভাবে লাভবান হয়েছে। একটি ছোট কম্পিউটারের যৌক্তিক (বা লজিক) ও গাণিতিক (বা অ্যারিথমেটিক) কাজগুলি বর্তমানে একটিমাত্র ভিএলএসআই (অর্থাৎ অতিবৃহৎ মাপের সমন্বয়) চিপ ব্যবহার করে সম্পাদন করা যায়, যে বর্তনীটির নাম দেওয়া হয়েছে মাইক্রোপ্রসেসর (অর্থাৎ অণুপ্রক্রিয়াকারক)। আর সমগ্র যৌক্তিক, গাণিতিক ও স্মৃতি (মেমরি) সংশ্লিষ্ট কর্মকাণ্ডগুলি একটি মাত্র মুদ্রিত বর্তনী পাতের (প্রিন্টেড সার্কিট বোর্ড) উপরে ধারণ করা সম্ভব হয়েছে। এমনকি সমগ্র ব্যবস্থাটি একটি মাত্র চিলতে বা চিপের উপরেই বসানো সম্ভব। এরূপ একটি যন্ত্রকে “মাইক্রোকম্পিউটার” (অর্থাৎ “অণু-গণকযন্ত্র”) নাম দেওয়া হয়েছে। ইন্টেল কর্পোরেশন ১৯৭৪ সালে বিশ্বের সর্বপ্রথম ব্যবসাসফল সমন্বিত বর্তনী মাইক্রোপ্রসেসর চিপ বা চিলতেটি উদ্ভাবন করে, যাতে ৪৮০০টি ট্রানজিস্টর ছিল। ১৯৯৩ সালে এসে ইন্টেলের পেন্টিয়াম চিপে ৩২ লক্ষ ট্রানজিস্টর ছিল। ২০১৮ সালে এসে মোবাইল ফোনে ব্যবহৃত সমন্বিত বর্তনীতে ট্রানজিস্টরের সংখ্যা ৬৯০ কোটিরও বেশি ছিল (অ্যাপল কোম্পানির এ১২ বায়োনিক চিপ)। আর একই সময়ে এ এম ডি কোম্পানির উদ্ভাবিত এপিক (Epyc) প্রসেসরের ট্রানজিস্টর সংখ্যা ছিল প্রায় ১৯২০ কোটি।
কম্পিউটার প্রযুক্তির বাইরে ভোক্তামুখী ইলেকট্রনিকস ক্ষেত্রে সমন্বিত বর্তনীর বদৌলতে বহু নতুন নতুন পণ্য নির্মাণ করা সম্ভব হয়েছে। এদের মধ্যে আছে ব্যক্তিগত গণকযন্ত্র বা ক্যালকুলেটর, কম্পিউটার, ডিজিটাল ঘড়ি ও ভিডিও গেম। বহু ইতোমধ্যে বিদ্যমান বৈদ্যুতিক যন্ত্রপাতির উন্নয়ন ও এদের খরচ কমানোর ক্ষেত্রেও সমন্বিত বর্তনী বিশাল ভূমিকা রেখেছে, যেমন গৃহস্থালি যন্ত্রপাতি, টেলিভিশন, টেলিফোন, বেতার এবং উচ্চ-মানের (হাই ফাই) শব্দ উৎপাদক যন্ত্র (স্পিকার, ইত্যাদি)। মোটরযান নির্মাণ শিল্পে এই বর্তনীগুলিকে মান পরীক্ষণ ও দূষণ নিয়ন্ত্রণে ব্যবহার করা হয়। এছাড়া এই বর্তনীগুলি শিল্পকারখানা, ঔষধশিল্প, স্থল ও বিমান যান চলাচল নিয়ন্ত্রণ, পরিবেশ পর্যবেক্ষণ ও টেলিযোগাযোগ ক্ষেত্রে ব্যাপকভাবে ব্যবহৃত হয়।
সমন্বিত বর্তনীর প্রকারভেদ
বর্তনীর অধঃস্তরের উপাদানের উপর ভিত্তি করে সমন্বিত বর্তনী দুই ধরনের হতে পারে: এক-ঔপাদানিক (মনোলিথিক) এবং সংকর (হাইব্রিড)। একটি সংকর সমন্বিত বর্তনী (হাইব্রিড আইসি) হল বর্তনীপাতের উপরে একাধিক ভিন্ন ভিন্ন অর্ধপরিবাহী বস্তু ও নিষ্ক্রিয় (প্যাসিভ) উপাদানের সমন্বয়ে গঠিত ক্ষুদ্র ইলেক্ট্রনিক বর্তনী।
কী ধরনের ট্রানজিস্টর ব্যবহার করা হচ্ছে তার উপর ভিত্তি করে সমন্বিত বর্তনী মূলত দুই প্রকারের হয়। এগুলি হল
প্রস্তুত প্রণালী
এদের মধ্যে প্রথম বা একখণ্ডীয় পদ্ধতিটিই বেশি প্রচলিত। এই পদ্ধতিতে সমন্বিত বর্তনী তৈরির পর্যায়ক্রমিক ধাপগুলো নিম্নরূপ।
সালেহ উদ্দীন আহমদ জহুরী
জন্ম ও পরিচিতি
পূর্ণ নাম সালেহ উদ্দিন আহমদ। উপাধী হলো জহুরী। জহুরী শব্দটি এসেছে ‘জহরত’ থেকে যার অর্থ মণিমুক্ত। জহুরী শব্দের অর্থ- যিনি মূল্যবান সম্পদের উৎকর্ষ নির্ণয় করতে পারেন। জহুরী ৩১ অক্টোবর ১৯৩৮ সালে সিলেটের গোলাপগঞ্জ উপজেলার কদমরসূল গ্রামে জন্ম গ্রহণ করেন। তার পিতা আরমান আলী, মাতা সুফিয়া খানম। তিনি ঢাকার মধুবাগ এলাকায় নিলয় মঞ্জিলে বসবাস করতেন।
শিক্ষা ও কর্মজীবন
শিক্ষা জীবনে তিনি স্নাতক ডিগ্রি অর্জন করেন। ১৯৫৯ সালে দৈনিক ইত্তেহাদ পত্রিকায় নিজ সাংবাদিকতার সূচনা করেন।  সাংবাদিকতা জীবনের শেষের দিকে তিনি দৈনিক সংগ্রামের সহকারী সম্পাদক হিসেবে কর্মরত ছিলেন। ১৯৬০ সালে সাপ্তাহিক জাহানে নও পত্রিকায় তার প্রথম লেখা প্রকাশিত হয়। ইসলামী আদর্শ, সংস্কৃতি ও ঐতিহ্য নিয়ে লেখালেখিতে তার অবদান রয়েছে।  তিনি তার পরবর্তী জীবনে সাপ্তাহিক জাহানে নও, মাসিক মদীনা, সাপ্তাহিক বাংলার ডাক, দৈনিক আল মুজাদ্দিদ, কিশোর কণ্ঠ ও দৈনিক সংগ্রামে সহকারী সম্পাদক পদে কাজ করেন। এছাড়া তিনি দু’টি ম্যাগাজিন ও সাপ্তাহিক মুসলিম জাহানে নিয়মিত লিখতেন।
প্রকাশিত গ্রন্থ
সালেহ উদ্দীন আহমদ জহুরী একজন লেখক ছিলেন। তার লেখনীতে ধর্মীয় বিষয় ছাড়াও সামাজিক কুসংস্কার এবং প্রচলিত সমাজর ব্যবস্থার কুফল বিষয়ে একাধিক গ্রন্থ রচনা করেছেন।
তার লেখা উল্লেখযোগ্য গ্রন্থ হলো-
মুসা সো
মুসা সো (জন্ম: ১৯ জানুয়ারি ১৯৮৬) হলেন সেনেগালের একজন পেশাদার ফুটবলার, যিনি ইউএইর ক্লাব শাবাব আল-আহলি হতে তুর্কি ক্লাব বুরাস্পোরে ধারে এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।
আন্তর্জাতিক
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
বাকই ইউনিয়ন
বাকই বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।
অবস্থান ও সীমানা
লাকসাম উপজেলার সর্ব-উত্তরে বাকই ইউনিয়নের অবস্থান। এ ইউনিয়নের দক্ষিণে মুদাফফরগঞ্জ ইউনিয়ন ও কান্দিরপাড় ইউনিয়ন, পূর্বে লালমাই উপজেলার পেরুল দক্ষিণ ইউনিয়ন, উত্তরে লালমাই উপজেলার বাকই উত্তর ইউনিয়ন এবং পশ্চিমে বরুড়া উপজেলার গালিমপুর ইউনিয়ন অবস্থিত।
প্রশাসনিক কাঠামো
বাকই ইউনিয়ন লাকসাম উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
বোরকা, রামাল্লাহ
বোরকা (بُرقة) রামাল্লাহ ও আল-বিরহ গভর্নরেটের একটি ফিলিস্তিনি শহর, উত্তর পশ্চিম তীরে রামাল্লার পূর্বে অবস্থিত। ফিলিস্তিনের কেন্দ্রীয় পরিসংখ্যান ব্যুরো (পিসিবিএস) মত অনুসারে, ২০০৭ সালের আদমশুমারিতে শহরের জনসংখ্যা ছিল প্রায় ২০৯০ জন।
অবস্থান
বোরকা, রামাল্লার  (অনুভূমিকভাবে)পূর্বে অবস্থিত। এর সীমান্তে রয়েছে-উত্তর ও পূর্বে দেইর দিবওয়ান,  উত্তরে বেইতিন, পশ্চিমে আল-বিরহ, আর দক্ষিণে মুকমান এবং কাফর আকাব।
ফিলিস্তিনের ব্রিটিশ ম্যান্ডেট যুগ
ফিলিস্তিনে ব্রিটিশ ম্যান্ডেট কর্তৃপক্ষ দ্বারা পরিচালিত ১৯২২ সালের আদম শুমারিতে, বোরকার জনসংখ্যা ছিল ২৬৮ জন, তারা সবাই মুসলিম ছিল। ১৯৩১ সালের আদমশুমারিতে ৩২০ জন ও ৬৬টি পরিবার ছিল, যারা সবাই মুসলিম ছিল। ১৯৪৫ সালের পরিসংখ্যানে, জনসংখ্যা ছিল ৩৮০ জন ও সবাই মুসলমান ছিল। সরকারী ভূমি ও জনসংখ্যা জরিপ অনুসারে মোট ভূমি এলাকা ছিল ৬০০১ ডুনাম। এর মধ্যে ১২৯৭ ডুনাম আবাদ এবং সেচযোগ্য জমির জন্য বরাদ্দ করা হয়েছিল, ২৪৬০ ডুনাম শস্যের জন্য, যেখানে ২২ ডুনামকে নির্মাণ এলাকা হিসাবে শ্রেণীবদ্ধ করা হয়েছিল।
জর্ডান যুগ
১৯৪৮ সালের আরব-ইসরায়েল যুদ্ধের পরিপ্রেক্ষিতে এবং ১৯৪৯ সালের যুদ্ধ চুক্তির পর, বোরকা জর্ডানের শাসনের অধীনে আসে। ১৯৬১ সালের জর্ডানের আদমশুমারিতে ৫৮২ জন বাসিন্দা পাওয়া গেছে।
১৯৬৭ ও তার পরের ঘটনা
১৯৬৭ সালে ছয় দিনের যুদ্ধের পর থেকে, বোরকা ইসরায়েলের দখলে রয়েছে । ১৯৯৫ সালের চুক্তির পর, গ্রামের ৮.৫% জমিকে এলাকা বি জমি হিসাবে সংজ্ঞায়িত করা হয়েছিল, বাকি ৯১.৫% এলাকা সি হিসাবে সংজ্ঞায়িত করা হয়েছিল। ইসরাইল কোখাভ ইয়াকভের ইসরায়েলি বসতি নির্মাণের জন্য বোরকা থেকে জমি বাজেয়াপ্ত করে। মাইগ্রন ফাঁড়ি, মাতেহ বিনয়ামিন বোরকার পূর্বে বোরকা এবং দেইর দিবওয়ানের বাসিন্দাদের ব্যক্তিগত মালিকানাধীন জমিতে অবস্থিত। ২০১২ সালে মিগরোন থেকে উচ্ছেদ করা হয়েছিল এবং তারপর থেকে এলাকাটি জনশূন্য।
টেডি (চলচ্চিত্র)
টেডি হলো একটি ২০২১ সালের ভারতীয় তামিল ভাষার ফ্যান্টাসি অ্যাকশন ফিল্ম যা শক্তি সৌন্দর রাজন রচনা ও পরিচালনা করেছেন। সতীশ, করুণাকরণ এবং মাগিজ থিরুমেনি এই ছবিতে সহকারী ভূমিকায় অভিনয় করেছেন। এটি প্রথম তামিল চলচ্চিত্র যা ভারতীয় অ্যানিমেশন কোম্পানিকে একটি বিশেষ অ্যানিমেটেড চরিত্র ডিজাইন করার জন্য ব্যবহার করে এবং কোচদাইইয়ান (2014) এর পরে তামিল ভাষায় দ্বিতীয় মোশন-ক্যাপচার চলচ্চিত্র। এটি ১২ই মার্চ ২০২১ তারিখে হটস্টার এ বিশ্বব্যাপী মুক্তি পায়।
দাস (গহ্বর)
দাস গহ্বর চাঁদের বিপরীত পৃষ্ঠে অবস্থিত একটি অভিঘাত খাদ। এটি মসৃণ গাত্রযুক্ত চেবিশেভের উত্তর-পশ্চিমে অবস্থিত। এর দক্ষিণ-পশ্চিমে অমসৃণ মারিওটে এবং পূর্ব ও উত্তরপূর্বে ভন ডের পহেলেন (গহ্বর) রয়েছে। এই গহ্বরটি ভারতীয় বাঙালি জ্যোতির্বিজ্ঞানী অনিলকুমার দাসের নামানুসারে নামকরণ করা হয়।
প্রায় গোলাকার আকৃতির এই গহ্বরের ধারগুলো তীক্ষ্ন এবং পশ্চিম ও উত্তর-পশ্চিমের অংশগুলো সামান্য স্ফীত। এর বিশিষ্ট রশ্মির কারণে দাসকে কোপারনিকান সিস্টেমের অংশ হিসাবে ম্যাপ করা হয়েছে।
উপগ্রহ খাদ
দাস গহ্বরের নিকটবর্তী তুলনামূলক ভাবে ছোট উপগ্রহ খাদগুলো হলো-
দক্ষিণ আফ্রিকার ভাষা
১৯৯৩ সালের সংবিধান অনুসারে দক্ষিণ আফ্রিকাতে ১১টি ভাষাকে সরকারী মর্যাদা দেয়া হয়েছে। এগুলি হল আফ্রিকান্স ভাষা, ইংরেজি ভাষা, ন্‌দেবেলে ভাষা, সেসোথো ভাষা, সেসোথো সা লেবোয়া ভাষা, সোয়াতি ভাষা, ইতসোঙ্গা ভাষা, সেতসোয়ানা ভাষা, ৎশিভেন্দা ভাষা, ক্‌হোসা ভাষা এবং জুলু ভাষা। দক্ষিণ আফ্রিকাতে আরও প্রায় ২০টি আফ্রিকান বা অভিবাসী ভাষা প্রচলিত। এদের মধ্যে তামিল ভাষা, ত্‌সোঙ্গা ভাষা, ত্‌সোয়ানা ভাষা এবং উর্দু ভাষা উল্লেখযোগ্য। আরও বহু অভিবাসী বিভিন্ন ইউরোপীয় ভাষাতে কথা বলেন। আন্তর্জাতিক কাজকর্মে ইংরেজি ভাষা ব্যবহার করা হয়।
রাজা আলী দার
রাজা আলী দার (জন্ম ১১ ডিসেম্বর ১৯৮৭) একজন পাকিস্তানি ক্রিকেটার। লাহোর ক্রিকেট দলের হয়ে খেলেন। এপ্রিল ২০১৮ সালে তার ফেডারেল আরএস ক্রিকেট টীমে দলে জায়গা দেওয়া হয়েছিল ২০১৮ পাকিস্তান কাপে। বাংলাদেশী তিনি সিলেট সিক্সাস ও উত্তরা স্পোর্টিং ক্লাবের হয়ে খেলে ছিলেন।
সেরছিপ
থাম্ব|"সেরছিপ" এর অবস্থান সেরছিপ (Serchhip) ভারতের মিজোরাম রাজ্যের সেরছিপ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮৮৮ মিটার (২৯১৩ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সেরছিপ শহরের জনসংখ্যা হল ১৮,১৮৫ জন। এর মধ্যে পুরুষ ৫৩%, এবং নারী ৪৭%।
এখানে সাক্ষরতার হার ৮০%, । পুরুষদের মধ্যে সাক্ষরতার হার ৮২%, এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে সেরছিপ এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
নাইজেরিয়ার ভাষা
ইংরেজি ভাষা নাইজেরিয়ার সরকারি ভাষা। প্রাদেশিক পর্যায়ে তিনটি ভাষা সরকারী ভাষার মর্যাদা পেয়েছে। এগুলি হল উত্তরের হাউসা ভাষা, দক্ষিণ-পূর্বের ইগবো ভাষা এবং দক্ষিণ-পশ্চিমের ইয়োরুবা ভাষা। তিনটি ভাষাতেই প্রায় ২০ লক্ষ লোক কথা বলে থাকে। নাইজেরিয়াতে আরও প্রায় ৫০০টি ভাষা প্রচলিত, যাদের অনেকগুলিতেই বক্তাসংখ্যা নগণ্য। এদের মধ্যে উল্লেখযোগ্য হল হাউসা ভাষা, ইগবো ভাষা, ইয়োরুবা ভাষা, ফুলা ভাষা, ইবিবিও ভাষা, ইদোমা ভাষা এবং কানুরি ভাষা; স্থানীয় পর্যায়ে এই ভাষাগুলির মর্যাদা আছে, বিশেষত খবর সম্প্রচারের ক্ষেত্রে। নাইজেরিয়াতে বেশ কিছু ভাষা সার্বজনীন ভাষা বা লিঙ্গুয়া ফ্রাংকা হিসেবে ব্যবহার করা হয়' এদের মধ্যে আছে হাউসা ভাষা, এফিক ভাষা, এবং নাইজেরীয় পিজিন ভাষা। আন্তর্জাতিক কর্মকাণ্ডে ইংরেজি ভাষা ব্যবহার করা হয়।
থেঞ্জাল
থাম্ব|থেঞ্জাল গোল্ড কোর্স লগ হাউস থেঞ্জাল (Thenzawl) ভারতের মিজোরাম রাজ্যের সেরছিপ জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে থেঞ্জাল শহরের জনসংখ্যা হল ৫৫১৯ জন। এর মধ্যে পুরুষ ৫০%, এবং নারী ৫০%।
এখানে সাক্ষরতার হার ৮৩%, । পুরুষদের মধ্যে সাক্ষরতার হার ৮৫%, এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে থেঞ্জাল এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
নামিবিয়ার ভাষা
ইংরেজি ভাষা নামিবিয়ার সরকারি ভাষা। প্রায় ৫% লোক মাতৃভাষা বা দ্বিতীয় ভাষা হিসেবে ইংরেজি ভাষাতে কথা বলেন। আরও প্রায় ৭% লোক আফ্রিকান্স ভাষা ব্যবহার করেন। নামিবিয়াতে এখনও প্রায় হাজার বিশেক বক্তাবিশিষ্ট জার্মানভাষী সম্প্রদায় আছে। বেনুয়ে-কঙ্গো ভাষা পরিবার এবং খোইসান ভাষা পরিবারের প্রায় ২০টি ভাষা নামিবিয়াতে প্রচলিত।
ইংল্যান্ড
থাম্ব|260x260পিক্সেল|[[স্টোনহেঞ্জ, ইংল্যান্ডে অবস্থিত একটি নিওলিথিক স্মৃতিস্তম্ভ]] ইংল্যান্ড (England) যুক্তরাজ্যের অন্তর্গত একটি দেশ। এর পশ্চিমে ওয়েলস, উত্তরে স্কটল্যান্ড, উত্তর-পশ্চিমে আইরিশ সাগর ও দক্ষিণ-পশ্চিমে কেল্টীয় সাগর অবস্থিত। পূর্বদিকে উত্তর সাগর ও দক্ষিণদিকে ইংলিশ চ্যানেল ইংল্যান্ডকে ইউরোপের মূল ভূখণ্ড থেকে বিচ্ছিন্ন করেছে। এর জনবসতি সমগ্র যুক্তরাজ্যের লোকসংখ্যার ৮৩% এবং দেশটি গ্রেট ব্রিটেন দ্বীপের দুই-তৃতীয়াংশ এবং শতাধিক ক্ষুদ্র দ্বীপ নিয়ে গঠিত। ইংল্যান্ডের রাজধানী লন্ডন ইউরোপের অন্যতম বৃহৎ নগর ও অর্থনৈতিক কেন্দ্র।
খেলাধুলা
লর্ডস ক্রিকেট গ্রাউন্ড বৈশ্বিকভাবে ক্রিকেটের আবাসভূমি নামে আখ্যায়িত । কাউন্টি চ্যাম্পিয়নশীপ ঘরোয়া প্রথম-শ্রেণীর ক্রিকেট প্রতিযোগিতাবিশেষ।
যোগাযোগ
লন্ডন হিথ্রো বিমানবন্দর এই দেশের মুখ্য আন্তর্জাতিক বিমানবন্দর।
ডায়াচৌম্বক পদার্থ
ডায়াচৌম্বক পদার্থ (তিরশ্চৌম্বক) চৌম্বক ক্ষেত্র দ্বারা বিকর্ষীত হয়; কোন প্রযুক্ত চুম্বক ক্ষেত্র এদের মাঝে বিপরীত দিকে একটি প্রণোদিত চুম্বক ক্ষেত্র উৎপন্ন করে যা এই বিকর্ষনের কারণ। অন্যদিকে ফেরোচৌম্বক পদার্থ (অয়শ্চৌম্বক) এবং প্যারাচৌম্বক পদার্থ (পরাশ্চৌম্বক) একটি চুম্বক ক্ষেত্র দ্বারা আকর্ষিত হয়। ডায়াচৌম্বকত্ব হলো একটি কোয়ান্টাম বলবৈজ্ঞানিক ক্রিয়া যা সকল উপাদানেই সংঘটিত হয়; যখন শুধুমাত্র ডায়াচুম্বকত্বের কথা বলা হয় তখন এদের ডায়াচুম্বক পদার্থ বলে। ফেরোচৌম্বক পদার্থ ও প্যারাচৌম্বক পদার্থগুলির ক্ষেত্রে এদের দুর্বল বিকর্ষণ বল তাদের আকর্ষক চৌম্বকীয় দ্বিমেরু বলের প্রভাবে প্রতিহত হয়ে যায়। বেশিরভাগ পদার্থে ডায়াচুম্বকত্ব অত্যন্ত দুর্বল যা শুধুমাত্র গবেষণাগারের অত্যন্ত সংবেদনশীল যন্ত্র দ্বারাই শনাক্ত করা যায়। যদিও অতিপরিবাহীর ক্ষেত্রে এর ব্যতিক্রম দেখা যায়, কারণ এরা একটি চৌম্বক ক্ষেত্রতে এর অভ্যন্তর থেকেই বিকর্ষণ করে।
ডায়াচুম্বকত্ব প্রথম আবিষ্কৃত হয় ১৭৭৮ সালে যখন অ্যান্টন ব্রুগম্যানস চৌম্বক ক্ষেত্রে বিসমাথের বিকর্ষণ লক্ষ করেন। ১৮৮৫ সালে মাইকেল ফ্যারাডে দেখান যে এটি পদার্থের একটি বৈশিষ্ট্য এবং পর্যবসিত করেন যে প্রত্যেক পদার্থই প্রয়োগ কৃত চুম্বক ক্ষেত্রের প্রতি সারা দেয় (হয় পরাশ্চৌম্বকীয় অথবা তিরশ্চৌম্বকীয় ভাবে)। উইলিয়াম হিউয়েলের পরামর্শে ফ্যারাডে এই ক্রিয়াকে ডায়াচুম্বকীয় (উপসর্গ 'ডায়া'র অর্থ: দিয়ে) এবং পরবর্তীতে ডায়াচুম্বকত্ব নামটি দেন ।
রসায়নে কোনো ডায়াচৌম্বক কণা (পরমাণু, আয়ন বা অণু) শনাক্তকরণে একটি সাধারণ চলতি পদ্ধতি ব্যবহার করা হয়: যদি কণাটির সকল ইলেকট্রন জোড় থাকে তবে তা তিরশ্চৌম্বকীয় এবং অন্যথায় তা পরাশ্চৌম্বকীয়।
উদাহরণ
মূলত সকল পদার্থই ডায়াচৌম্বকীয় হলেও কিছু পদার্থের ফেরোচৌম্বকত্ব বা প্যারাচৌম্বকত্ব এত প্রকট থাকে যে এদের প্রভাবে ডায়াচুম্বকত্বের প্রভাব অতি নগন্য মনে হয়। তাই, যেসব পদার্থের ডায়াচুম্বকত্ব প্রকট থাকে তাদের ডায়াচুম্বক পদার্থ বলে। পানি, কাঠ ইত্যাদি পদার্থকে সাধারনত মানুষ অচুম্বকীয় মনে করলেও এরা আসলে ডায়াচুম্বক পদার্থ।
ছাইয়্যা ছাইয়্যা
ইতিহাস
ছাইয়্যা ছাইয়্যা গানটি কবি বুল্লেহ শাহের লেখা থেকে ও সুফি লোকগান "থাইয়্যা থাইয়্যা" এর উপর ভিত্তি করে তৈরি। গায়ক সুখবিন্দর সিং মূলত এ আর রহমানকে গানটির পরামর্শ দিয়েছিলেন যিনি দিল সে এর সাউন্ডট্র্যাকে অন্তর্ভুক্ত করার জন্য একটি পাঞ্জাবি ভক্তিমূলক গান খুঁজছিলেন। গুলজার পরবর্তীকালে গানের কথা আবার লেখেন এবং নাম পরিবর্তন করে ছাইয়্যা ছাইয়া রাখেন।
ছাইয়্যা ছাইয়্যা ভারতে চার্টের শীর্ষে পৌঁছে এবং যুক্তরাজ্যেও জনপ্রিয় হয়ে উঠে।
মণি রত্নম, এ আর রহমান এবং ভাইরামুথুর সাথে "সাধনাই তামিলরগাল" নামে একটি সাক্ষাত্কারে, রহমান বলেছিলেন যে গানটি মূলত তার অ্যালবাম বন্দে মাতরমের জন্য রচিত হয়েছিল। কিন্তু এটি মানানসই না হওয়ায়, তিনি এটি মণি রত্নমকে দেখানোর সিদ্ধান্ত নেন, যিনি এই ধরনের আকর্ষণীয় সুর পছন্দ করেন। প্রথমবার গানটি শুনে মণি রত্নম ট্রেনে গানটির শুটিং করার সিদ্ধান্ত নেন।
সংগীত ভিডিও
ভিডিওটি দক্ষিণ ভারতের পার্বত্য তামিলনাড়ুতে এক্স-ক্লাস স্টিম লোকোমোটিভ (নীলগিরি পার্বত্য রেল) দ্বারা চালিত উটি ট্রেনের উপরে শুট করা হয়, অভিনেতা শাহরুখ খান মডেল/অভিনেত্রী মালাইকা অরোরা এবং অন্যান্য নৃত্যশিল্পীদের সাথে গানটির শুটিংয়ে নেচেছেন। ছবিটি পরিচালনা করেছেন মণি রত্নম এবং রেকর্ড করেছেন সন্তোষ সিভান। সাড়ে চার দিনে কোরিওগ্রাফি শেষ করেন ফারাহ খান। মিউজিক ভিডিওতে কোনো বড় ব্যাক প্রজেকশন বা পোস্ট-প্রোডাকশন বিশেষ প্রভাব ব্যবহার করা হয়নি।
মালাইকা অরোরা, একজন অভিনয়শিল্পী, স্মরণ করে জানান: "আপনি কি এটা বিশ্বাস করবেন? হ্যাঁ, "ছাইয়া ছাইয়া" গানটি ঠিক যেমনটি আপনি স্ক্রিনে দেখছেন ঠিক তেমনই শ্যুট করা হয়েছে: কোনও ক্যামেরা কৌশল নেই, কোনও ব্যাক প্রজেকশন নেই, কোনও পোস্ট-প্রোডাকশন বিশেষ প্রভাব নেই!" তিনি আরো বলেন যে ". . . ইউনিটের একজন সদস্য ছিটকে পড়ে নিজেকে আহত করে। এটি ছাড়া, বাকি জিনিসগুলি নিরাপদ ছিল।"
পপ সংস্কৃতি
গানটি ‘বম্বে ড্রিমস’ নামে এক মিউজিক্যালের দ্বিতীয় অভিনয়ের শুরুতে প্রদর্শিত হয়েছিল, যেখানে দিল সে.. -এর ট্রেনের ক্রমটি মঞ্চে পুনরায় তৈরি করা হয়।
গানটির রিমিক্স ২০০৬ সালের ইনসাইড ম্যান চলচ্চিত্রের উদ্বোধনী এবং সমাপনী কৃতিত্ব দেখানোর সময় ব্যবহৃত হয়েছিল। উদ্বোধনী দৃশ্যে, ম্যানহাটনে গাড়ি চালানো ডাকাত দলের গোলাগুলি দেখানো হয়, দৃশ্যের পটভূমিতে আসল গানটির একটি সংক্ষিপ্ত সংস্করণ ও অতিরিক্ত ট্রাম্পেট ছন্দ বাজানো হয়। সমাপনী দৃশ্যে পাঞ্জাবি এমসি ("ছাইয়্যা ছাইয়া বলিউড জয়েন্ট") সমন্বিত একটি হিপ-হপ-ইনফ্লেক্টেড রিমিক্স বাজানো হয়।
ডিএনএ আলেখন
আবিষ্কার
thumb|200px|ডিএনএ ফিংগার প্রিন্টিং এর জনক [[অ্যালেক জেফ্রিস]] বহুদিন আগে থেকেই অপরাধীকে শনাক্ত করার জন্য একটি নির্ভরযোগ্য পদ্ধতি বের করার যে চেষ্টা চলছিল, তাকে পূর্ণতা দেয় আঙুলের ছাপের মাধ্যমে শনাক্তের পদ্ধতি। কিন্তু ১৯৮৬ সালে ইংল্যান্ডের Leicester বিশ্ববিদ্যালয়ের বিজ্ঞানী অ্যালেক জেফ্রিস (Alec Jeffreys) ফরেনসিক গবেষণায় এক অভূতপূর্ব পরিবর্তন আনলেন আলেখন আবিষ্কারের মাধ্যমে। ল্যাবটারিতে কাজ করার সময় তিনি একটি পরিবারের বিভিন্ন সদস্যের ডিএনএ এর এক্স-রে ফ্লিমের মধ্যে মিল খুঁজে পান, যা তার ডিএনএ আলেখন পদ্ধতি আবিষ্কারের মুল ভিত্তি। বর্তমানে এই পদ্ধতি National DNA database এ ব্যাপক ভাবে কাজে লাগানো হচ্ছে। ১৯৮৭ সাল থেকে এই পদ্ধতি commercial ক্ষেত্রে বাবহ্রিত হয় যখন Imperial Chemical Industries (ICI) নামে একটি কোম্পানি রক্ত পরীক্ষাগার খোলেন।
ছাইয়্যা ছাইয়্যা
পপ সংস্কৃতি
গানটি মার্কিন সিটকম ‘আউটসোর্সড’-এর ১৩তম পর্বে ব্যাকগ্রাউন্ডে বাজানো হয়।
ডিএনএ আলেখন
লক্ষ্য ও উদ্দেশ্য
মানুষের আঙুলের ছাপ দিয়ে যেমন আসল এবং নকল মানুষকে চেনা যায়, তেমনি ডিএনএ আলেখনের সাহায্যেও আসল এবং নকল মানুষকে শনাক্ত করা যায়। আসলে এই পদ্ধতিতে মানুষ চেনার বিষয়টি অনেক বেশি বিজ্ঞান সম্মত হওয়ায় অপরাধী নির্ণয়ের জন্য ফরেনসিক জীববিদ্যায় এই পদ্ধতি প্রয়োগ এর ফলে এক নতুন দিগন্ত উন্মুক্ত হয়েছে। পৃথিবীর প্রায় সব দেশে সঠিক অপরাধীকে চিহ্নিত করার ক্ষেত্রে ডিএনএ আলেখন ব্যাপকভাবে ব্যবহৃত হচ্ছে। ইতি মধ্যে জৈব বিবর্তনের বিভিন্ন কাজে এটি সফল ভাবে ব্যবহৃত হচ্ছে।
ছাইয়্যা ছাইয়্যা
পপ সংস্কৃতি
গানটি ‘স্মিথের’ পাইলট পর্বে প্রদর্শিত হয়। এই গানটির একটি কভার ‘সিএসআই: মিয়ামি’-এর ৫ম মৌসুমের ৫ম পর্বে বাজানো হয়।
ডিএনএ আলেখন
ডিএনএ আলেখন তৈরির পদ্ধতি
কোন মানুষের দেহ কোষ থেকে যৎসামান্য ডিএনএ সংগ্রহ করা গেলেও তার থেকে ওই মানুষের একটি ডিএনএ আলেখ্য তৈরি করা যায়। সুতরাং কোন কোষ থেকে ডিএনএ আহরণ করার পর তার সাহায্যেই কোন মানুষের ডিএনএ আলেখ্য তৈরি করা সম্ভব হয়। প্রাপ্ত ডিএনএ এর পরিমাণ কম হলে পিসিআর (PCR) পদ্ধতিতে ওই ডিএনএ এর পরিমাণ বাড়িয়ে নেওয়া যায়। কোন লোকের দেহ কোষ থেকে প্রাপ্ত ডিএনএ এর থেকে কতিপয় পর্যায়ক্রমিক পদ্ধতি অনুসারে ওই ব্যক্তির ডিএনএ আলেখ্য তৈরি করা যায়।
ছাইয়্যা ছাইয়্যা
পপ সংস্কৃতি
এ আর রহমানের সংকলন অ্যালবাম, ‘এ আর রহমান – এ ওয়ার্ল্ড অফ মিউজিক-এ আসল ট্র্যাক এবং ছাইয়্যা ছাইয়্যার একটি লাইভ সংস্করণ বাজানো হয়।
ডিএনএ আলেখন
ডিএনএ সংগ্রহ
ডিএনএ আলেখ্যের মুখ্য উপাদান ডিএনএ প্রধানত কোন অপরাধের স্থান (যেমন – খুনের স্থল, কোন জায়গায় পরে থাকা রক্ত ইত্যাদি), মানব দেহের রক্ত, চুল, শুক্ররস এছাড়াও একবার বা দুবার পরা জামা কাপড় থেকে ডিএনএ সংগ্রহ করা যেতে পারে। অনেকদিন ধরে মাটির তলায় থাকা মানুষের মৃতদেহের কঙ্কাল থেকেও ডিএনএ সংগ্রহ করা যেতে পারে। মানুষের ক্ষেত্রে শ্বেত-কণিকার বা শুক্ররসে, চুলের গোড়ায় অথবা অস্থিতে অবস্থিত কোষ থেকে ডিএনএ সংগ্রহ করে ডিএনএ আলেখন করা হয়। সংগৃহীত ডিএনএ কে প্রধানত টেস্ট টিউবে সংগ্রহ করা হয় এবং একে সংরক্ষিত রাখার জন্য ঠাণ্ডা বা কম উষ্ণতায় রাখা হয়।
ছাইয়্যা ছাইয়্যা
পপ সংস্কৃতি
৩ অক্টোবর ২০১০ তারিখে নতুন দিল্লির জওহরলাল নেহেরু স্টেডিয়ামে অনুষ্ঠিত ২০১০ কমনওয়েলথ গেমসের উদ্বোধনী অনুষ্ঠানে গানটি ব্যবহার করা হয়েছিল।
ডিএনএ আলেখন
ডিএনএ খন্ডীকরন
সংগৃহীত ডিএনএ, যাকে বলা হয় জিনোমের ডিএনএ, রেস্ট্রিকশন এন্ডনিউক্লিয়েজের সঙ্গে মেশানো হয়। এর ফলে সমস্ত ডিএনএ ছোট বড়ো টুকরোতে ভেঙে যায়। যদিও রেস্ট্রিকশন এন্ডনিউক্লিয়েজের ক্লিভেজ স্থানে পলিমরফিজম উপস্থিত থাকতে পারে, সাধারন ভাবে এই উৎসেচক এবং ডিএনএ খণ্ড ভিএনটিআর (VNTR) লোসাই গুলি চিনতে সহায়তা করে। যদিও সাউদার্ন ব্লট প্রক্রিয়াটি খুবই কষ্টসাধ্য এবং এর জন্য অনেক ডিএনএ খন্ড প্রয়োজন হয়। এই প্রক্রিয়ায় ডিএনএ টুকরো টুকরো হলেও তার মিনি স্যাটেলাইট পুনরাবৃত্ত অঞ্চল গুলি অবিকৃত থাকে। এই প্রক্রিয়ায় উৎপন্ন ডিএনএ খণ্ডাংশ গুলি বিভিন্ন আকারের হয়, যেগুলির ভোঁতা বা ছুঁচলো প্রান্ত দেখা যায়। এই খণ্ড গুলিকে বলা হয় Restriction Fragments Length Polymorphisms বা RFLP ।
ছাইয়্যা ছাইয়্যা
পপ সংস্কৃতি
২০১১ সালে ইন্দোনেশিয়ায় গোরোন্তালোর একজন পুলিশ সদস্য, নরম্যান কামারু নিজে লিপসিঙ্ক করে রেকর্ড করেন এবং ভিডিওটি ইউটিউবে আপলোড করেন। তখন গানটি ইন্দোনেশিয়ায় জনপ্রিয়তা পায়। ভিডিওটির নাম "পলিসি গোরোন্তালো মঞ্জিলা" (পাগল গোরোন্টোলা পুলিশ)।
ডিএনএ আলেখন
পিসিআর (PCR) এর ব্যবহার
ডিএনএ আলেখনের কাজে অনেক পরিমাণ ডিএনএ খন্ড প্রয়োজন হয়। তাই কম পরিমাণ নমুনা সংগৃহীত হলে polymerase chain reaction (PCR) পদ্ধতির মাধ্যমে ডিএনএ এর পরিমাণ দ্রুত হারে বাড়ানো যায়। এটি একটি কৃত্রিম ডিএনএ প্রতিলিপিকরন পদ্ধতি। এই পদ্ধতিতে দ্বিতন্ত্রী ডিএনএ কে একতন্ত্রী ডিএনএ তন্ত্রীতে পৃথক করা হয়। একটি PCR মেশিন ২ ঘণ্টা বা তার কম সময়ে লক্ষাধিক কপি তৈরি করতে পারে।
ছাইয়্যা ছাইয়্যা
পপ সংস্কৃতি
১৭ মে ২০১৫ সালে, স্যাম সুই, বিদ্যা এবং শঙ্কর টাকারকে সঙ্গে নিয়ে রেকর্ডিং শিল্পী কার্ট হুগো স্নাইডার ইউটিউবে একটি ম্যাশআপ ভিডিও আপলোড করেন যার শিরোনাম Chaiyya Chaiyya / Don't Stop MASHUP! ! - ইন্ডিয়া সংস্করণ ফুট স্যাম সুই, শঙ্কর টাকার, বিদ্যা। এটি ৩ দিনে ৩,০০,০০০ বার দেখা হয়। শাহরুখ খান তাদের কাজের প্রশংসা করে টুইট করেন। জানুয়ারী ২০১৬ পর্যন্ত, ভিডিওটি ২.৫ কোটি বার দেখা হয়েছে।
ডিএনএ আলেখন
ডিএনএ খণ্ডের পৃথকীকরণ
সাধারণত জেল ইলেক্ট্রোফোরেসিস পদ্ধতিতে RFLP বা ডিএনএ খণ্ড গুলিকে পৃথক করা হয়। অ্যাগরোজ দিয়ে তৈরি জেল ব্লকের একদিকে চিরুনি দিয়ে গর্ত করা জায়গায় (যাকে ওয়েল বলা হয়) টুকরো ডিএনএ-কে একটু একটু করে দিয়ে দেওয়া হয়। প্রসঙ্গত ডিএনএ খণ্ড গুলি বাফার দ্রবণে গুলে থাকে। এবার ইলেক্ট্রোফোরেসিসের সাহায্যে ওয়েলে রাখা ডিএনএ খণ্ড গুলিকে পৃথক করা হয়। ইলেক্ট্রোফোরেসিসের সময় অ্যাগরোজ জেলের ওয়েল প্রান্তের দিকে –ve ইলেক্ট্রোড এবং অপর প্রান্তের দিকে +ve ইলেক্ট্রোড যোগ করে বিদ্যুৎ প্রবাহ চালনা করা হয়। এর ফলে ডিএনএ খণ্ডগুলি ঋণাত্মক তড়িৎধর্মী বলে +ve ইলেক্ট্রোড এর দিকে যাত্রা করে। এই সময় অ্যাগারোজ ব্লকের ছোট ছোট ছিদ্রের মধ্য দিয়ে ওয়েল থেকে ডিএনএ +ve প্রান্তের দিকে যেতে পারে। অপর সিকে যে ডিএনএ খণ্ড গুলি আকারে বড়ো, তাদের যাত্রা অ্যাগারোজ ছিদ্রের মধ্যে বেশি প্রতিবন্ধকতা পায় বলে পিছিয়ে পড়ে । ফলে বড়ো থেকে ছোট খণ্ড গুলি সারিবদ্ধ ভাবে অ্যাগারোজের মধ্যে পৃথক হয়ে পড়ে। এছাড়াও ক্ষারকীয় অংশগুলি হাইড্রোজেন বন্ধন ভেঙে ডিএনএ কে একতন্ত্রী করতে সাহায্য করে। ডিএনএ গুলি একতন্ত্রী হওয়ার ফলে এটি নিউক্লিওটাইড গুলিকে মুক্ত করে যা পড়ে প্রোবের সাথে জোড় বাঁধতে সাহায্য করে।
ছাইয়্যা ছাইয়্যা
পপ সংস্কৃতি
পেন মাসালা নামে একটি এ ক্যাপেলা গ্রুপ তাদের সপ্তম অ্যালবাম ‘প্যানোরামিক’-এ গানটি কভার করেছে।
ডিএনএ আলেখন
সাদার্ন ব্লটিং পদ্ধতি
অ্যাগারোজ এর ব্লকের মধ্যে পৃথকীকৃত ডিএনএ খন্ডগুলিকে এমনিতে দেখা যায় না। এদের দেখার জন্য নিম্নলিখিত কৌশল গৃহীত হয়। অ্যাগারোজকে একটুকরো নাইলন এবং পাতলা পেপার টাওয়েল (Paper Towel) দিয়ে ঢেকে দেওয়া হয় যা জেল থেকে আর্দ্রতা দূরীকরণে সাহায্য করে এবং জেল থেকে ডিএনএ খণ্ডগুলি স্থানান্তরিত হয় নাইলনের উপরিভাগে। এই পদ্ধতিকে বলা হয় ব্লটিং। বিজ্ঞানী ই এম সাদার্ন (E. M. Southern) এর নাম অনুসারে একে সাদার্ন ব্লটিং বলা হয়। এইভাবে অ্যাগারোজের ডিএনএ তন্তুগুলিকে সাদার্ন ব্লটিং পদ্ধতিতে একটি নাইট্রোসেলুলোজ পর্দায় তুলে নেওয়া হয়।
ছাইয়্যা ছাইয়্যা
পপ সংস্কৃতি
ইমন, কামিলা শামসীর হোম ফায়ার নামক উপন্যাসের অন্যতম চরিত্র, উর্দু শেখার চেষ্টায় গানটির ভিডিও এবং গানের কথা খুঁজে দেখেন।
ডিএনএ আলেখন
প্রোবিং পদ্ধতি
নাইট্রোসেলুলোজ পর্দার সাথে বিশেষ তেজস্ক্রিয় প্রোব যোগ করা হয়। এর ফলে পৃথকীকৃত একতন্ত্রী ডিএনএ খন্ডকগুলির মিনি স্যাটেলাইট অঞ্চলে প্রোবগুলি আবদ্ধ হয়। তেজস্ক্রিয় মৌলের উপস্থিতির জন্য বিভিন্ন জায়গায় লেগে থাকা ডিএনএ খণ্ডকগুলির উপস্থিতি বোঝা সহজ হয়। এই তেজস্ক্রিয় প্রোবগুলি যুক্ত হয় নির্দিষ্ট সমগঠনিক ডিএনএ খন্ডকগুলির সাথে।
ছাইয়্যা ছাইয়্যা
পপ সংস্কৃতি
ফেব্রুয়ারি ২০১৬ সালে, তেনালিতে অনুষ্ঠিত ইটিভি@২০ তেনালি অনুষ্ঠানে মানো এবং সাহিতি এই গানটির তেলুগু সংস্করণ গান। একই বছরে (২০১৬) গ্রুভেদেভ এই গানটির রিমিক্স তৈরি করে।
ডিএনএ আলেখন
আলোকচিত্র পাতের উপর ডিএনএ আলেখ্য গঠন
নাইট্রোসেলুলোজ পর্দার ওপর একটি এক্স-রে ফ্লিম রাখলে ডিএনএ খণ্ডের অবস্থান অনুযায়ী এক্স-রে ফ্লিমের ওপর দাগ জেগে ওঠে। ফটোগ্রাফিক পদ্ধতিতে এক্স-রে ফ্লিম এর ওপর ডিএনএ খন্ডক অনুযায়ী কালো পটির মত দাগ দেখা যায়। অর্থাৎ বিভিন্ন জায়গায় জমা ডিএনএ খন্দকগুলির প্রতিচ্ছবি হল এক্স-রে ফ্লিমের ওপর দেখা দেওয়া কালো দাগ গুলি। এক্স-রে ফ্লিমের ওপর জেগে ওঠা কালো পটির মত দাগ গুলি ডিএনএ আলেখ্য বিশ্লেষণের কাজে লাগে।
ছাইয়্যা ছাইয়্যা
পপ সংস্কৃতি
গানটি কানাডার আইকিয়া-র (স্বেদিস ফার্নিচার এর দোকান) ২০২১ সালের একটি ছুটির টিভি বাণিজ্যিক বিজ্ঞাপনে ব্যবহৃত হয়।
ডিএনএ আলেখন
ডিএনএ আলেখন প্রস্তুতির সময়কাল
যখন ডিএনএ আলেখন সদ্য আবিষ্কৃত পদ্ধতি ছিল (১৯৮৫-১৯৯০) তখন পরীক্ষাগারে এটি সম্পন্ন করতে ৪-৬ সপ্তাহের বেশি সময় লাগত, কিন্তু অ্যালেক জেফ্রিস ১৯৯১ সালের নভেম্বর মাসে এক নতুন উন্নত প্রযুক্তির ডিএনএ আলেখন ফরেনসিক বিজ্ঞানের সামনে আনলেন যা ২ দিনেরও কম সময়ে খুব সুক্ষ ভাবে সম্পন্ন করা যায়।
ডিএনএ তথ্য ভান্ডার
ডিএনএ তথ্য ভাণ্ডার এর প্রথম প্রয়োগ ছিল কেল্ভিন W.P. মিলার এবং জন এল ডাসণ এর কেমব্রিজ বিশ্ববিদ্যালয় এ মাইটোকন্ড্রিয়াল ডিএনএ একত্রীকরণ (১৯৯৬ - ১৯৯৮)। এই তথ্য মিলার এর PhD থিসিস এর জন্য প্রয়োজন ছিল। সারা বিশ্ব জুড়ে এখন অনেক গুলি ডিএনএ তথ্য ভাণ্ডার গড়ে উঠেছে। এর মধ্যে কিছু বাক্তিগত। কিন্তু বেশিরভাগ বড় তথ্য ভাণ্ডার গুলি সরকার পরিচালিত। আমেরিকা যুক্তরাষ্ট্র সবচেয়ে বড় ডিএনএ তথ্য ভাণ্ডার টি পরিচালনা করে। এতে প্রায় ৫ মিলিয়ন তথ্য সংরক্ষিত আছে ২০০৭ সাল পর্যন্ত । ইউনাইটেড কিংডম ও একটি একই রকম ডিএনএ তথ্য ভাণ্ডার পরিচালনা করেন যার নাম National DNA Database (NDNAD) ।
অপরাধী শনাক্তকরণে ডিএনএ আলেখ্য
ডিএনএ আলেখন সাধারনত প্রকৃত অপরাধীকে শনাক্ত করতে সাহায্য করে। কোন অপরাধমূলক কাজে যখন একাধিক সন্দেহভাজন লোক ধরা পড়ে, তখন প্রকৃত অপরাধীকেডিএনএ আলেখনের মাধ্যমে চিহ্নিত করা যায়। খুন ও ধর্ষণ দুটি চরম অপরাধমূলক কাজ। অপরাধ করার পর অপরাধী পালায় ও তাকে খুঁজে পাওয়া দুস্কর হয়ে দাঁড়ায়। তখন সন্দেহভাজন একাধিক লোককে ধরা হয় ও বিভিন্ন সূত্র ধরে প্রকৃত অপরাধীকে খোঁজার চেস্টা হয়। এতে অনেক ক্ষেত্রে প্রকৃত অপরাধী যে ছাড়া পেয়ে যায় তাই নয়, নিরপরাধ লোকও অভিযুক্ত হয়ে যায়। এমন সমস্যার হাত থেকে অব্যাহতি পেতে ডিএনএ আলেখন উল্লেখযোগ্যভাবে সাহায্য করে। বেশির ভাগ ক্ষেত্রে যেখানে অপরাধমূলক ক্রিয়া (খুন বা ধর্ষণ) ঘটে থাকে সেখানে অপরাধী তার কোন না কোন জিনিস ফেলে যায়। এই পরিত্যক্ত জিনিস এক ফোঁটা রক্ত, গায়ের চামড়া থেকে খুলে পরা দু একটা কোষ, চুল কিংবা বীর্যও হতে পারে। অনুসন্ধানীরা অপরাধের জায়গায় অপরাধীর পরিত্যক্ত কোন পদার্থ পেলে তা সংরক্ষণ করে পরীক্ষাগারে নিয়ে যায়। কোষ থেকে ডিএনএ পদ্ধতিতে বের করা হয়। প্রাপ্ত ডিএনএ এর পরিমাণ কম হলে PCR মাধ্যমে তার পরিমাণ বাড়িয়ে নেওয়া হয়। এর সঙ্গে যত জন সন্দেহভাজন লোক ধরা পড়ে তাদের প্রত্যেকের ডিএনএ ও অপরাধের শিকার ব্যক্তির ডিএনএ নিয়ে, সকল ডিএনএ এর আলাদা আলাদা ডিএনএ আলেখ্য তৈরি করা হয়।  অপরাধের জায়গা থেকে পাওয়া ডিএনএ কে বলা যায়, এভিডেন্স (Evidence) বা প্রমাণ। প্রমাণ স্বরূপ ডিএনএ থেকে যে ডিএনএ আলেখ্য পাওয়া যায়, তার সঙ্গে আবার সকল সন্দেহ ভাজন লোকের ডিএনএ আলেখ্যের তুলনা করলে বোঝা যায় কে প্রকৃত অপরাধী। অপরাধী ও প্রমাণের ডিএনএ আলেখ্যে ডিএনএ ব্যান্ডগুলি হুবহু মিলে যায়।
পিতৃত্ব নির্নয়ে ডিএনএ আলেখ্য
অনেক সময় পিতৃত্ব ও মাতৃত্ব নিয়ে বিবাদ দেখা যায়। এমন বিতর্কিত সমস্যা সমাধানে ডিএনএ আলেখন বিশদ ভাবে কাজে লাগে। প্রসঙ্গত উল্লেখযোগ্য, যেহেতু সন্তান , পিতার অর্ধেক ও মাতার অর্ধেক ডিএনএ লাভ করে সেজন্য সন্তানের ডিএনএ আলেখ্যে সঙ্গে বাবা বা মায়ের ডিএনএ আলেখ্যের অর্ধেক মিল পাওয়া যায়।
লুপ্তপ্রায় প্রাণী দের বংশ বৃদ্ধির জন্য জিনগত মিল রয়েছে এমন আত্মীয় খুঁজতে
যেসব প্রাণী পৃথিবী থেকে লুপ্ত হতে চলেছে, অর্থাৎ লুপ্তপ্রায় প্রাণী গুলিকে এই পৃথিবীতে বাচিয়ে রাখতে গেলে এদের বংশ বৃদ্ধির হার বাড়াতে হবে, এর জন্য দরকার ওদের জিনগত সম্পর্কযুক্ত প্রাণীদের সাথে মিলন। এছাড়াও ডিএনএ আলেখ্য পদ্ধতির সাহায্যে ওইসব জীবদের কাছাকাছি আত্মীয়দের খোঁজ মেলে, যার ফলে এইসব প্রাণীদের পূর্বপুরুষ সম্পর্কে ধারণা করা যায়। এছাড়া একই গোষ্ঠীতে অবস্থিত প্রাণীদের শ্রেণীকরণ করতেও ডিএনএ আলেখন পদ্ধতি কাজে লাগে। কোন প্রাচীন কালে জীবাশ্ম থেকে ডিএনএ সংগ্রহ করে তখন ঐ জীব সমন্ধে ধারণা করা যায়।
চিকিৎসা বিজ্ঞানে বিশেষত অস্থি মজ্জা সংস্থাপনের আগে দাতা ও গ্রহিতার সম্পর্ক নির্ণয়ে
যে সমস্ত রোগীদের লিউকেমিয়া, অ্যাপ্লাস্টিক অ্যানিমিয়া, লিম্ফোমা যেমন- হজকিন্স ডিজিস, মাল্টিপিল মায়লেমা, ইমিউন ডেফিসিয়েন্সি সিনড্রোম এবং কিছু কঠিন টিউমার যেমন স্তন ক্যানসার, জরায়ু ক্যানসার আছে, তাদের অস্থি মজ্জার স্টেম সেল গুলি ঠিক মত কাজ করে না। ফলে তৈরি হয় প্রচুর পরিমানে ত্রুটিপূর্ণ এবং অপরিনত কণিকা ও অল্প পরিমাণ কণিকা। এই ত্রুটিপূর্ণ কণিকা গুলি স্বাভাবিক রক্তকনিকা প্রস্তুতিতে হস্তক্ষেপ করে, রক্তস্রোতে পুঞ্জিভূত হয় এবং কলা গুলিকে আক্রমণও করতে পারে। সেই কারণে অস্থিমজ্জা সংস্থাপনের প্রয়োজন হয়। অভিন্ন জমজদের অস্থি সংস্থাপনের জন্য বা একই পিতা মাতার সন্তান বা রোগীর নিজস্ব অস্থিমজ্জার জেনেটিক মেকাপ যতটা সম্ভব বেশি মিল থাকা প্রয়োজন। দাতা ও গ্রহীতার মধ্যে জেনেটিক মেকাপের মিল খোঁজার জন্য ডিএনএ আলেখনের সাহায্য নেওয়া হয়।
মানুষের বিবর্তনের সঠিক রাস্তা খোঁজার কাজে
আধুনিক মানুষ Homo sapiens sapiens এর পূর্বপুরুষ উদ্ভূত হএছিল আফ্রিকাতে ২.৪ মিলিয়ন বছর আগে, যার প্রমাণ ইথিওপিয়াতে (দক্ষিণ এশিয়া) পাওয়া গিয়েছিল। আরও অন্যান্য আলামত থেকে এটা প্রমাণ হয় যে প্রথম মানুষের উদ্ভব আফ্রিকাতেই (Jurmain et. al. 2005) । আদিম মানুষ থেকে বিবর্তনের মাধ্যমে আধুনিক মানুষে রুপান্তরিত হয়েছে। আণবিক জীববিজ্ঞানের গবেষণার ওপর ভিত্তি করে The Complete Replacement Theory অনুযায়ী কোষের মধ্যে থাকা mt ডিএনএ এবং তাদের প্রতিলিপি যা মায়ের মাধ্যমে সঞ্চারিত হয়। এটি বোঝা যায় সমস্ত মাতৃক বংশগত ত্রেটগুলি লক্ষ করলে। (Jenson, 1998) আদিম মানুষ বিবর্তনের পথে বিভিন্ন সময় বিভিন্ন জায়গায় ছড়িয়ে পড়লেও আবিষ্কৃত হওয়া জীবাশ্মের ডিএনএ আলেখন বিশ্লেষণের দ্বারা আধুনিক মানুষের সঙ্গে সম্পর্কিত করা যায়।
সহোদর যমজ
সহোদর যমজদের ক্ষেত্রে ডিএনএ আলেখন সম্পূর্ণ এক হয় । পৃথিবীতে প্রায় ১২ মিলিয়ন মোনোজাইগোটিক যমজ রয়েছে । এর ফলে তাদের শনাক্ত করতে খুব অসুবিধা হয়। ফলস্বরূপ ডিএনএ আলেখনের উপযোগিতা সামান্য কমে গেছে।
যোগেশ দাস
যোগেশ দাস (Jogesh Das; যোগেশ দাস) অসমের একজন ছোটগল্প লেখক, উপন্যাস লেখক ও সাংবাদিক। ১৯২৭ সনের ১ এপ্রিল তারিখে তার জন্ম হয়। ১৯৮০ সনে পৃথিবীর অসুখ নামক গল্পের জন্য তিনি সাহিত্য অকাদেমি পুরস্কার লাভ করেন। । ১৯৮৫ সনে তিনি অসম সাহিত্য সভার বিহুপুরিয়া অধিবেশনে সভাপতিত্ব করেন। তিনি অসমের বিভিন্ন সাংস্কৃতিক অনুষ্ঠানের সহিত জড়িত ছিলেন।
শিক্ষা ও চাকরি জীবন
১৯৫৩ সনে গুয়াহাটি বিশ্ববিদ্যালয় থেকে অসমীয়া সাহিত্যে এম.এ ডিগ্রী লাভ করেন। তিনি সাংবাদিক কর্মজীবন গ্রহণ করার পরও অধ্যাপনার বৃত্তি অব্যাহত রাখেন ও গুয়াহাটির বি.বরুয়া মহাবিদ্যালয়ে অসমীয়া বিভাগের প্রধান প্রবক্তা রুপে অবসর গ্রহণ করেন।
লেখক জীবন
যোগেশ দাশ পঞ্চাশ দশকে নিজেকে লেখক রুপে আত্মপ্রকাশ করেন। ছোট গল্প ও উপন্যাস তিনি সমান দক্ষতায় লেখেন। ১৯৫৩ সনে তার প্রথম উপন্যাস কলপটুয়ার মৃত্যু প্রকাশ পায়। ১৯৫৫ সনে তার দ্বিতীয় উপন্যাস ডায়র আরু নাই তাকে শক্তিশালী উপন্যাসিক রুপে প্রতিষ্ঠা করে। এই গ্রন্থটি ন্যাশনাল বুক ট্রাষ্ট দ্বারা ভারতের প্রধান ভাষাসমূহে অনুবাদিত হয়। তার অন্যতম বিখ্যাত ছোট গল্পের সংকলন হচ্ছে পৃথিবীর অসুখ।' তার Folklore of Assam গ্রন্থে  অসমের লোক-সংস্কৃতি সমন্ধে সরল ও বিস্তৃত বিবরন পাওয়া যায়। ।
মৃত্যু
১৯৯৯ সনের ৯ সেপ্টেম্বর তারিখে যোগেশ দাশের মৃত্যু হয়।
খয়েরি কাঠঠোকরা
খয়েরি কাঠঠোকরা বা লালচে কাঠঠোকরা পিসিডি বর্গের অন্তর্গত পাখি। এরা খয়েরি কাঠকুড়ালি নামেও পরিচিত।
বাসস্থান ও খাদ্যাভাস
লালচে কাঠঠোকরা আর্দ্র পাতাঝরা বন, চিরসবুজ বনসহ বন-বাগান, এমনকি লোকালয়েও বাস করে। এরা একাকী বা জোড়ায় ঘুরে বেড়ায়। ছোট পোকামাকড়, পিঁপড়া, লার্ভা, উইপোকা, বুনো ডুমুর ও ডুমুরের রস প্রিয় খাবার। এরা চমৎকার ভঙ্গিমায় গাছে ঝুলে থেকে পিঁপড়া ও পোকামাকড়ের বাসায় ঠোঁট চালায়। টসটসে উইপোকা খাওয়ার জন্য উইঢিবিতে আক্রমণ চালাতেও ছাড়ে না।
প্রজনন
এপ্রিল-মে প্রজননকাল। এ সময় গাছের খোঁড়ল বা গর্তের মতো জায়গায় বাসা বানায়। কখনো কখনো গেছো পিঁপড়ার বাসার ভেতরে বা ওপরেও বাসা করতে পারে। ডিম পাড়ে ২-৩টি। ডিমের রং সাদা। ১৪-১৮ দিন তা দেওয়ার পর ডিম থেকে ছানা বেরোয়। ছানারা প্রায় ২৫-২৭ দিনে উড়তে পারে। লালচে কাঠঠোকরা প্রায় পাঁচ বছর বাঁচে।
পুরানে চেরাগ
পুরানে চেরাগ (پرانے چراغ) ভারতীয় ইসলামি পণ্ডিত আবুল হাসান আলী হাসানী নদভীর লিখিত একটি স্মৃতিচারণমূলক উর্দু জীবনী সাহিত্য। লেখক তার দীর্ঘ কর্মজীবনে যেসব উলামা, মাশায়েখ, সাহিত্যিক, সাংবাদিক, বুদ্ধিজীবী এবং বড় বড় মনীষীর সাথে মিশেছিলেন কিংবা তারই সান্নিধ্যে যেসকল মনীষী বড় হয়েছিলেন এ গ্রন্থে তাদের সম্পর্কে বিস্তারিত স্মৃতিচারণ করেছেন। ১৯৭৫ থেকে ১৯৯৪ পর্যন্ত মোট ৩ খণ্ডে বইটি প্রকাশিত হয়।
গঠন
বইটির প্রথম খণ্ডে সুলাইমান নদভী, মানাজির আহসান গিলানি, হুসাইন আহমদ মাদানি, আশরাফ আলী থানভী, আহমদ আলি লাহোরি, ওছিউল্লাহ ফতেহপুরী, হায়দার হাসান খান, খলিল আরব, হালিম আতা, মাসউদ আলম নদভী, জিগর মুরাদাবাদী প্রমুখ মনীষীগণের আলোচনা এসেছে।
দ্বিতীয় খণ্ডে মুহাম্মদ আলি জওহর, নওয়াব সদর ইয়ারজং, হাবিবুর রহমান খান শেরওয়ানি, আবুল কালাম আজাদ, জাকির হুসেইন, আব্দুল মাজেদ দরিয়াবাদি, আবুল আ'লা মওদুদী, মুহাম্মাদুল হাসানী প্রমুখ মনীষীদের স্মৃতিচারণমূলক জীবনী স্থান পেয়েছে।
তৃতীয় খণ্ডে হাসান আল বান্না, সাইয়েদ কুতুব, মুহাম্মদ ইউসুফ কান্ধলভি, মিন্নাতুল্লাহ রহমানি, কারী মুহাম্মদ তৈয়ব, উবায়দুল্লাহ বালিয়াভি প্রমুখ মনীষীদের জীবনী স্থান পেয়েছে।
মাউরিসিয়ো পোচেতিনো
মাউরিসিয়ো রবের্তো পোচেতিনো ত্রোসেরো (Mauricio Pochettino, ; জন্ম: ২ মার্চ ১৯৭২) হলেন একজন আর্জেন্টিনীয় পেশাদার ফুটবল খেলোয়াড় এবং ম্যানেজার। তিনি বর্তমানে ফরাসি পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁয় ম্যানেজারের দায়িত্ব পালন করছেন। তিনি তার খেলোয়াড়ি জীবনের অধিকাংশ সময় নিওয়েল'স ওল্ড বয়েজ, এস্পানিওল এবং আর্জেন্টিনা জাতীয় দলের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলেছেন।